
પાઠની રજૂઆત
શરૂઆત
જ્યારે બાળકનો જન્મ થાય છે ત્યારે બધા જોવાનો પ્રયત્ન કરે છે કે બાળક કુટુંબના કયા સભ્ય જેવું લાગે છે. બાળક મોટું થાય તેમ આ ચાલુ રહે છે. લોકો કહેતા રહે છે કે તે અમુક કુટુંબના સભ્ય જેવો કે જેવી લાગે છે.
પાઠના મુખ્ય મુદ્દાઓ
	1.ઈસુએ પોતાના શિષ્યોને પૂછ્યું કે લોકો તેમને કોણ માને છે. તેમણે જવાબ આપ્યો કે લોકો ઈસુએ કરેલાં કામો જોઈને કહેતા કે ઈસુ તેમને એલિયા કે ઈશ્વરના બીજા કોઈ મહાન પ્રબોધકની યાદ અપાવે છે (લૂક 9:18-19).
	2.પછી ઈસુ પિતર, યાકૂબ અને યોહાનને પર્વત પર લઈ ગયા જેથી તેઓ એકાંતમાં પ્રાર્થના કરી શકે. ઈસુએ પ્રાર્થના કરી ત્યારે તેમનો ચહેરો અને વસ્ત્રો બદલાઈ ગયાં. કદાચ ઈશ્વર પિતા સાથે વાત કરતાં ઈસુ પુત્ર સ્વર્ગમાં જેવા છે તેવા વધુ બન્યા (9:28-29).
	3.આશ્ચર્યની વાત એ કે શિષ્યો ઊંઘી ગયા હતા! તેઓ જાગ્યા ત્યારે તેમણે મૂસા અને એલિયાને યરુશાલેમમાં થનાર ઈસુના મરણ વિશે ઈસુ સાથે વાત કરતા જોયા (9:30-32). ચિત્ર 24 બતાવો.
	4.પિતર ઇચ્છતો હતો કે આ વાતચીત સદા ચાલુ રહે. તેથી તેણે સૂચવ્યું કે મૂસા, એલિયા અને ઈસુ દરેક માટે એક માંડવો બાંધીએ જેથી તેઓ ત્યાં રહી શકે (9:33). પણ તે શક્ય નહોતું. ઈશ્વરના સેવકો તરીકે મૂસા અને એલિયાનું પૃથ્વી પરનું કામ પૂરું થયું હતું. કદાચ તેઓ ઈશ્વરના પુત્ર અને સૌથી સંપૂર્ણ સેવક ઈસુને તેમની સામે રહેલા કઠિન કાર્યમાં પ્રોત્સાહન આપવા આવ્યા હતા.
	5.પછી એક વાદળ તેમની આસપાસ વીંટળાઈ ગયું, અને પિતર તથા બીજા શિષ્યો ડરી ગયા. ઈશ્વર વાદળમાંથી તેમની સાથે બોલ્યા: “આ મારો પુત્ર છે, જેને મેં પસંદ કર્યો છે; તેનું સાંભળો” (9:34-35).
વાર્તા પ્રત્યે આપણો પ્રતિભાવ
ઈશ્વરનો સંદેશ પિતર, યાકૂબ અને યોહાનનાં હૃદયમાં રહ્યો. તેમણે તેમના શબ્દો યાદ રાખ્યા, પાળ્યા અને આપણે પાળીએ અને બીજાઓને આપીએ તે માટે લખી રાખ્યા. ઈશ્વરની સંપૂર્ણ સેવા કરનાર ઈસુએ સર્વ લોકોનાં પાપોના ઉદ્ધાર માટે પોતાનું જીવન બલિદાન કર્યું. પણ તે મરેલામાંથી ઊઠ્યા અને સદા જીવે છે.
દરેકને ઈસુ પર વિશ્વાસ કરવા, ઈશ્વરના કુટુંબનો ભાગ બનવા અને તેમની સાથે સદા રહેવા આમંત્રણ છે. ઈસુનો બોલાવો સાંભળો અને તેમના કુટુંબમાં તેમનું આમંત્રણ સ્વીકારો. અને યાદ રાખો: આપણે કોના જેવા દેખાઈએ છીએ તે જોઈને લોકો જોશે કે આપણે કોના કુટુંબના છીએ. ચાલો આપણે સ્વર્ગમાંના આપણા પિતા જેવા બનીએ (ફિલિપી 2:5-11).

